On ja ei. Kaikki riippuu käyttötarkoituksesta ja kenen käyttöön peruukki tulee. Kuituhiusperuukit ovat kehittyneet huimasti viime vuosina, mallit ovat luonnollisia, kevyitä ja mukavia sekä helppoja käyttää. Vakiomallisia kuituperuukkeja valmistetaan huomattavasti enemmän kuin aitohiusmalleja eli valikoima on paljon suurempi. Mikäli kyseessä on satunnainen tai lyhytaikainen käyttö esim. Pari kuukautta on kuituhiusmalli helpompi ja edullisempi valinta. Aitohiusperuukit ovat käytössä kestävämpiä ja jos tarvitsekin peruukin pitkäaikaiseen käyttöön on se usein parempi valinta. Erityisesti lapsiasiakkailla aitohiusperuukki on lähes aina paras vaihtoehto koska se kestää kulutusta huomattavasti enemmän. Asiantuntijamme osaa neuvoa sinua parhaimman vaihtoehdon valinnassa.